[{"text_idx": "#000000", "text": "Emakumeen lidergoa lehentasun martxoaren 8 honetan"}, {"text_idx": "#000001", "text": "Udalerriko eragileekin batera antolatutako egitaraua aurkeztu da udaletxean"}, {"text_idx": "#000002", "text": "Gizon eta emakumeen arteko berdintasuna du jomuga Udalak herritarrekin eta tokiko elkarte eta mugimendu feministarekin lankidetza estuan"}, {"text_idx": "#000003", "text": "Martxoaren 8aren inguruan antolatu den egitarauaren aurkezpenean, gizon eta emakumeen arteko berdintasunaren aldeko aldarrikapenak aurrera egiten jarraitzeko urratsak etenik gabe ematen jarraitzeko konpromisoa berretsi da. Norbanakoen, kolektiboen eta erakundeen arteko elkarlanetik, nork bere eragin-eremutik abiatuta, indarrak batuz eta estrategiak partekatuz helburu bera dutela jomuga adierazi dute; emakumeen eta gizonen berdintasuna lortzea."}, {"text_idx": "#000004", "text": "Leire Artola Beasaingo alkatea, berdintasun zinegotzia Amets Arrospide, Asmube elkarteko partaideak izan dira aurtengo martxoaren 8aren inguruan antolatutako ekitaldien xehetasunak ematen."}, {"text_idx": "#000005", "text": "Alkatearen iritziz, gizon eta emakumeen arteko berdintasun hori lortzeko \u201cezinbestekoa da emakumeen eguna aldarrikatzen jarraitzea\u201d. Hartara, guztion parte hartzetik eta elkarlanetik eman behar diren aldaketak indarrak batuz lortuko direla gaineratu du. Era berean erantsi du, Udalek herritarrekin eta tokiko elkarte eta mugimendu feministarekin lankidetza estuan helburu horretan sakondu behar dutela emakumeen parte hartzea areagotzeko."}, {"text_idx": "#000006", "text": "Egitarau anitza eta banderak balkoietan"}, {"text_idx": "#000007", "text": "Amets Arrospide berdintasun zinegotziak, egitarauan txertatu diren ekimenak zerrendatu ditu. Arlo askotarikoak dira; erakusketa, ipuin kontaketa, sariketa, zine emankizunak, bisita gidatua, musika eta abar. Ekitaldi nagusia martxoaren 8an egingo den elkarretaratzea izango da Erauskin plazan 12:00etan."}, {"text_idx": "#000009", "text": "Martxoaren 2an 18:30ean inauguratuko da \u201cEmakumeak eta lihoa\u201d erakusketa Igartzako jauregian, eta 19a arte egongo da zabalik."}, {"text_idx": "#000011", "text": "Martxoaren 6an, 17:30ean udal bibliotekan, \u201cNire izena, zure izena. Nire ahotsa, zure ahotsa\u201d kontakizuna eskainiko du Mireia Delgado ipuin kontalariak. Saio honetarako sarrerak eskuragai izango dira bibliotekan bertan."}, {"text_idx": "#000012", "text": "Emakumeen Nazioarteko egunean, martxoaren 8an, Loinazko San Martin plazan 11:00etan, herriko ikastetxeekin burutuko da ekitaldia eta Erauskin plazan 12:00etan elkarretaratzea egingo da."}, {"text_idx": "#000013", "text": "Martxoaren 9an, Usurbe antzokian 18:00etan \u201cSimone, la mujer del siglo\u201d filma eskainiko da."}, {"text_idx": "#000014", "text": "Igartza Musika Programaren baitan eta egitarau honetan barneratuta, \u201cAnari\u201dren kontzertua izango da Igartzako jauregian martxoaren 10ean 20:30ean."}, {"text_idx": "#000017", "text": "Aurtengo martxoaren inguruko ospakizunak eta ekitaldiak girotu asmoz, balkoietan jartzeko bandera morea eskuragai izango dute herritarrek bai Igunean -herritarrentzako informazio bulegoa- eta udaleko Herritarrak saileko bulegoan."}, {"text_idx": "#000020", "text": "Euskaraz jostatzeko bueltan da Parketarrak"}, {"text_idx": "#000021", "text": "Alkartasuna Lizeoko frontoiko irisgarritasuna eta..."}, {"text_idx": "#000022", "text": "Herriko kultur elkarteen lana aitortu..."}, {"text_idx": "#000026", "text": "Liburuak irekitzera gonbidatuta daude herritarrak"}]